คะ หนูจุกๆปวดๆท้องน้อยขวามากค่ะ เป็นๆหายๆ พอนอนกับนั่งก็รู้สึกเฉยๆเหมือนไม่เป็นอะไร พอลุกขึ้นยืนก็จะจุกๆจิ๊ดๆท้องนิดหน่อยค่ะ หนูเป็นตั้งแต่ตอนเที่ยงคืน หนูเป็นโรคกระเพาะปัสสาวะอักเสบอยู่ด้วย ไม่รู้ว่าตอนนี้มีโรคแทรกซ้อนอะไรอีกหรือป่าว ช่วยตอบทีนะคะกลัวเป็นไส้ติ่งอักเสบมากค่ะ
สวัสดีค่ะ อาการจุกท้องน้อยข้างล่างด้านขวา เจ็บจี๊ดๆดังกล่าวมานั้น อาจจะเกิดจาก กล้ามเนื้อที่หน้าท้องอักเสบหรือตึงตัวจากการเกร็งหรือการใช้งานผิดท่า ปลายเส้นประสาทอักเสบ การมีกระเพาะปัสสาวะอักเสบหรือติดเชื้ออาจมีปัสสาวะแสบขัดร่วมด้วย การมีลำไส้อักเสบอาจมีถ่ายเหลวส่วนเรื่องไส้ติ่งอักเสบนั้น มักจะเจ็บมากที่บริเวณท้องขวาล่าง เจ็บคาอยู่อย่างนั้น ไม่ค่อยเป็นๆหายๆ และมักมีไข้ คลื่นไส้ เบื่ออาหารร่วมด้วยได้เบื้องต้นไม่ไปกดบริเวณที่เจ็บบ่อยๆ รับประทานอาหารอ่อนๆและสุกสะอาด ดื่มน้ำมากๆ ไม่กลั้นปัสสาวะ ระวังการกระทบกระแทก กินยาแก้ปวดเพื่อบรรเทาอาการได้ควรไปพบแพทย์หากปวดมากขึ้นเรื่อยๆ พักแล้วหรือกินยาแก้ปวดแล้วอาการไม่ดีขึ้น หรือมีอาการผิดปกติต่างๆเกี่ยวกับการขับถ่าย การปัสสาวะ หรือเริ่มมีไข้ คลื่นไส้ อาเจียน